Rachel Carson

Rachel Louise Carson (Pittsburgh (Pennsylvania), 1907ko maiatzaren 27a - 1964ko apirilaren 14a) zoologo eta itsas biologo estatubatuarra izan zen.

Amak piztu zion naturarekiko maitasuna eta laster hasi zen animaliei buruzko ipuinak idazten. Zailtasun ekonomiko handiak izan arren, ikasketak burutzea lortu zuen.

Pestiziden industriaren desinformazioa salatu zuen, kutsadura saltzen zuelako aurrerapenaren izenean. Ondorioz, presio handiak jaso zituen. Hala ere, aurre egin zien eta aldi berean bularreko minbiziari aurre egiten zion. Udaberri isila (1962) argitaratu zuen, eragin handia izan zuena, batez ere Amerikako Estatu Batuetako pestizida politikan. Gaur egungo ingurumenari buruzko pentsamoldea martxan jartzen lagundu zuen.

Rachel Carson biologoari zor zaio, neurri batean TDTaren eta beste intsektizida, fungizida eta antzeko produktuen kontrolari buruzko legeak sortzea. Haren ikerketek martxan jarri zuten mugimendu filosofiko-politiko garrantzitsu bat, ekologismoa. Ingurumenaren aldeko kontzientzia modernoaren ama dugu.

Kanpo estekak 

Ameriketako Estatu Batuetako zientzialariak
Pittsburgheko jendea
Ameriketako Estatu Batuetako ekologistak
Minbiziak hildakoak
Guggenheim bekak